Ons as skool is trots op ons Elnatan personeel en deel graag op hierdie blad meer inligting oor elkeen van hulle.
U is welkom om te lees oor die opleiding, ervaring en portefeuljes van elke personeellid.
Die personeel is opgedeel in nege groepe. Kliek op enige skakel indien u vinnig na 'n betrokke groep wil navigeer.
Bestuurspan | Administratiewe Personeel | Carducci en Palm Boutique | Hoërskool Personeel | Senior Primêr Personeel | Junior Primêr Personeel | Pre-Primêr Personeel | Beroepsgerig | Koshuis Personeel
"Onderwys is ŉ roeping; dit was nooit net nog ŉ werk nie."
~ Abraham Kaplan
Mnr. Tinus Botma
Tinus matrikuleer aan Mariental Hoërskool in 1994. Hy studeer aan Kovsies 1995 tot 1999 en daarna Unisa 2003 tot 2004. Sy vakke was Sielkunde, Menslike Bewegingskunde, Ondernemingsbestuur, Sportwetenskap, Biokinetika, Rekenaargeleeterdheid, Statistiek, Sportbestuur en Lewensoriëntering. Tinus verwerf BA, BA Hons en NOS (Nagraadse Onderwyssertifikaat). Hy werk gedurende 2000 tot 2002 in Londen Engeland waarna hy in 2003 tot 2005 skoolhou by Primêre Skool Aranos. In 2007 tot 2011 gee hy onderrig by Privaatskool Elnatan en is vanaf 2012 tot 2018 Skoolhoof by Keetmanshoop Privaatskool.
Hy begin in 2019 as Skoolhoof by Privaatskool Elnatan.
Mnr. Johan Adriaanse
Onderwys: Graad 12 Wiskunde; Graad 10 tot 12 Grafiese Ontwerp
Hy matrikuleer aan Hoërskool Duineveld en studeer daarna B.Tech Meganiese Ingenieurswese.
Johan is vanaf 2005 by Elnatan.
Me. Madelein Fourie
Madelein het matrikuleer aand Vrede Hoërskool in die Vrystaat en daarna B.Com.Rek studeer aan Randse Afrikaanse Universiteit.
Sy werk by Van Der Merwe & Partners in Standerton, Suid-Afrika as Rekenkundige, daarna by Jeandre Consultants, Nelhoek & Co Trust en NLA in Mariental as onder andere Senior Rekenkundige en Finansiële Bestuurder.
Madelein begin 2018 by Elnatan en is getroud met Werner.
Mnr. Wessel Pienaar
Wessel matrikuleer aan Hoërskool Vryburg en studeer daarna B.Com.Bemarking aan die Universiteit van die Vrystaat (Kovsies). Hy doen ook 'n diploma in Sportbestuur aan die Sentrale Universiteit van die Vrystaat (CUT).
Na sy studies, werk Wessel by die Freek Burger Rugby Skeidsregters Akademie en is daarna die Sportbestuurder by Paarl Gimnasium.
Wessel begin in 2016 as Sportorganiseerder by Elnatan. Hy is getroud met Charlene.
Me. Debbie Lubbe
Debbie matrikuleer aan Boksburg Handelskool. Met die ontstaan van Elnatan was sy vir 'n paar jaar as Sekretaresse werksaam by die skool. Daarna doen sy op verskeie ander plekke administratiewe ondervinding op en begin werk in 2015 weer by Elnatan. Die sirkel is voltooi...
Sy is getroud met Niewoudt en hulle het drie dogters.
Me. Corrie van der Westhuizen
Corrie het sewe jaar by Volkskas/Bank Windhoek in Mariental gewerk en daarna nege jaar by Coca-Cola.
Sy werk alreeds vanaf 2001 by Elnatan as Finansiële Sekretaresse.
Haar kinders Hanri en Nientjie was albei vanaf Graad 1 tot 12 leerlinge van Elnatan.
﻿Me. Melani Adriaanse
Onderwys: Sekretaresse en Graad RR
Sy matrikuleer aan die Hoërskool Duineveld. Daarna voltooi sy B.Ed (Grondslagfase) by CPUT, Wellington.
Sy is getroud met Johan en hulle het een dogter.
Melani is vanaf 2007 by Elnatan.
Carducci en Palmboutique
﻿Me. Amelia Mulder
Bestuur Carducci en Palmboutique (sien meer inligting by Kleredrag)
Amelia matrikuleer aan Mariental Hoërskool. Sy doen daarna vir 'n jaar rekenaarkursusse en werk vir nege jaar by Van Heerden, Liebenberg & Kie Regspraktisyns in Mariental. Sy is in 1997 getroud met Frans en het toe plaas toe getrek en daar haar eie padstal bestuur en tuisonderrig gegee.
Amelia het in Mei 2014 by Elnatan Carducci begin werk. Hulle het twee seuns, Janco & F.P.
Me. Annette Jooste
Onderwys: Engels Graad 9 tot 12
Annette Jooste matrikuleer aan die Hoërskool Jan Mohr in Windhoek en sy studeer BA met HOD aan die Universiteit van Stellenbosch asook DSO (RO) deur UNISA. Sy het twee seuns.
Annette het ook by HS Ysterplaat in die Weskaap, HS Akademia, Windhoek; HS Williston, LS Nico Bekker, en Mariental Hoërskool skoolgehou en vakke soos Bybelkunde, Sang en musiek, Afrikaans en Engels, Lewensoriëntering, Gr. 2 en RO gegee.
Sy begin in 2013 by Elnatan.
Me. Marlene von Wielligh
Onderwys: Graad 8 tot 11 Wiskunde; Graad 12 Wiskunde Geletterdheid
Marlene matrikuleer aan Hoërskool Jan Möhr en studeer daarna onderwys aan Windhoek Onderwys Kollege. Sy voltooi haar 4 jaar Hoër Onderwys Diploma. Vorige onderwyservaring sluit in Noordgrens Junior Sekondêre Skool in Rundu, Augustineum Kollege in Windhoek en Mariental Hoërskool (1991 tot 2014) waar sy vanaf 2003 tot 2014 Departementshoof was. Marlene het meer as 29 jaar ervaring as Wiskunde onderwyseres.
Sy begin in 2016 by Elnatan.
Me. Ansie Cornelissen
Onderwys: Graad 8 tot 10 Lewensoriëntering; Graad 10 Wiskunde Geletterdheid; Graad 10 tot 12 Rekeningkunde
Me. Cornelissen matrikuleer aan Etosha Sekondêre Skool, Tsumeb en studeer daarna aan die Universiteit an Potchefstroom (NWU) B.Ed. Honeurs. Sy behaal ook haar Nasionale Diploma in Handel aan Pretoria Technikon.
Ansie gee vir 18 jaar onderwys aan Etosha Sekondêre Skool en onderrig Rekeningkunde. Sy beklee ook in hierdie tyd die pos as Skoolhoof aan hierdie skool. Verdere beroepsondervinding sluit in die pos as Finansiële Bestuurder vir Weatherby International asook Finansiële Bestuurder en Administratiewe Bestuurder van Roshkor Township.
Ansie begin in 2016 by Elnatan.
Me. Isabel de Beer
Me. Yanka Agenbach
Onderwys: Graad 9 tot 12 CAT
Sy matrikuleer aan Academia Hoërskool en studeer daarna B.Sc. Agric. (UOVS) en voltooi ook haar M.Sc. Volhoubare Landbou. Yanka werk elf jaar as Landbouvoorligter en navorser by die staat.
Sy is vanaf 2008 by Elnatan.
Mnr. Gary de Beer
Onderwys: Graad 11 tot 12 Lewensoriëntering, Graad 10 tot 12 Toerisme
Gary matrikuleer aan Frans du Toit Hoërskool, Phalaborwa waarna hy 'n Higher Degree of Education (Technical) verwerf aan Pretoria College of Education. Gary hou daarna vir tien jaar skool by Littleton Manor Hoërskool in Pretoria, gevolg deur drie jaar by Cornwall Hill College (ook Pretoria). Hierna verhuis hulle na Nelspruit waar hy vyf jaar by Lowfeld Highschool, ses jaar by Penryn College en drie jaar by Curro as Fasehoof oor Graad 8 tot 11 onderrig.
Hy is getroud met Isabel. Hy begin in 2015 by Elnatan.
Me. Charlene Mouton
Onderwys: Afrikaans Graad 10 tot 12
Charlene matrikuleer by Edugate Academy en studeer aan die Universiteit van Pretoria, B.Ed (Menslike Bewegingskunde en Sport Bestuur). Sy doen sport vir TUKS (Atletiek) op verskeie geleenthede, en het twee maal internasionaal deelgeneem vir Namibië – Junior Wêreld Spele in Barcelona, Spanje (2011) asook Wêreld Studente Spele in Kazan, Rusland (2012).
Charlene begin in 2016 by Elnatan.
Me. Reneé Swart
Onderwys: Engels Graad 8; Gasvryheidstudies Graad 9 tot 12
Reneé matrikuleer aand Paarl Gimnasium in 2006 en studeer daarna B.Sc. Verbruikerswetenskap met hoofvakke Ondernemingsbestuur en Voedsel & Voeding. Sy werk as Bemarker vir Universiteit van Vrystaat (Kovsies) in 2012 tot 2016 en voltooi ook die eerste twee jaar van B.Ed. met hoofvak Engels deur Noord-Wes Universiteit.
Reneé begin in 2016 by Elnatan.
Me. Nicole Francis
Onderwys: Graad 8 en 9 Sosiale Studies; Graad 10 tot 12 Geografie
Nicole matrikuleer in 2013 by Elnatan. Sy studeer 4 jaar B.Ed. aan die Noordwes Universiteit.
Nicole begin in 2018 by Elnatan.
Me. Marisha Snyman
Onderwys: Graad 8 en 9 Wetenskap en Afrikaans; Graad 10 Lewenswetenskappe.
Marisha matrikuleer aan Privaatskool Elnatan en studeer daarna B.Ed. Intermediêr en Senior Fase Onderwys op Potchefstroom by NWU.
Sy begin in 2018 by Elnatan skoolhou.
Mnr. Johan Adriaanse (sien Bestuurspan)
Senior Primêr Personeel
Me. Mariana Botma
Departementshoof - Senior Primêr
Onderwys: Engels Graad 4 tot 7
Mariana matrikuleer in 1994 aan Mariental Hoërskool. Sy studeer 1995 tot 1999 aan Kovsies (B.Sc.). Gedurende 2003 tot 2005 voltooi sy deur Unisa 'n NOS (Nagraadse Onderwys Sertifikaat) met Wiskunde, Biochemie, Dierkunde, Dierevoeding, Biometrie en Natuurwetenskappe. Sy werk in Londen, Engeland in 2001 tot 2002; onderrig in 2003 tot 2005 aan Primêre Skool Aranos en 2007 tot 2011 aan Privaatskool Elnatan. Sy hou skool by Keetmanshoop Privaatskool vanaf 2012 tot 2018.
Mariana is getroud met Tinus. Sy begin in 2019 weer by Privaatskool Elnatan.
Me. Careen von Weidts
Onderwys: Graad 4 tot 7 Afrikaans; Graad 4 Lewensvaardighede
Careen matrikuleer aan Hoërskool Daniëlskuil en ontvang daarna haar B.Ed Honneurs-graad aan die Universiteit van Noordwes. Sy doen ook NGOS Skoolvoorligting deur UNISA.
Careen het skool gehou by Hoërskool Noord-Kaap, Kimberley (Gr. 10 – 12) en Primêre Skool HF Verwoerd, Parys. Sy het hoërskool handelsvakke gegee, nl. Bedryfsekonomie, Handelswiskunde, Rekeningkunde en in die Laerskool Wiskunde en Ekonomiese Bestuurswetenskappe.
Sy het ‘n dogter, Karmi.
Me. Linza Kotze
Onderwys: Graad 4 tot 7 Wiskunde; Graad 4 tot 7 Bybel
Sy matrikuleer aan Estcourt Hoërskool, Natal en verwerf daarna 'n BA met onderwysgerigte hoofvakke asook Honneurs in Bybelkunde aan UOVS (Kovsies). Linza het ook KEO opleiding in Jeugbediening gedoen.
Sy het tien jaar ondervinding in Tuisonderrig en het sewe jaar opleiding van ACE Sendingonderwysers gedoen asook fassilitering van kleuterskole en skole vir volwasse opleiding. Linza is getroud met Smit en hulle het twee kinders.
Me. Liesbeth Snyman
Onderwys: Graad 4 tot 7 Rekenaargebruik, Graad 4 tot 7 Sosiale Studies
Sy matrikuleer aan Sannieshof Hoërskool en studeer BA (Kommunikasiekunde) aan NWU (Pukke). Liesbeth werk daarna by Pukke. Sy is getroud met ds. Marthinus Snyman en hulle het een seun en drie dogters.
Liesbeth gee vir ses jaar Tuisonderrig voordat sy in 2007 begin skoolhou by Elnatan.
﻿Mnr. Jaco Schutte
Onderwys: Graad 4 tot 7 Wetenskap, Graad 4 tot 7 Liggaamlike Opvoeding; Graad 5 tot 7 Lewensvaardighede
Jaco matrikuleer aan Hoërskool Upington en studeer daarna aan die NWU, Potchefstroom Kampus waar hy in 2009 sy B.Th. in Teologie voltooi, asook in 2010 sy Honn. in BA Bybel Tale, in 2011 Honn. B.Th. en in 2012 sy M.Div (Meestersgraad).
Jaco is tans besig met sy Nagraadse Onderwys-Sertifikaat deur UNISA.
Jaco het 3 jaar onderwys gegee by Edugate, Otjiwarongo.
Hy is getroud met Tanya en het in 2017 begin by Elnatan.
Junior Primêr Personeel
﻿Me. Melinda Garbers
Departementshoof Junior - Primêr
Onderwys: Graad 3
Sy matrikuleer aan Hoërskool Frikkie Meyer, Thabazimbi en doen daarna BA HOD en Meesters Diploma in Personeelbestuur. Melinda was 'n Personeelbestuurder by SAB en is 'n ge-akkrediteerde Assessor en Moderator.
Sy het ook tien jaar ondervinding as sekretaresse vir mense in bestuursposte.
Melinda begin in 2010 by Elnatan.
Me. Annelie Liebenberg
Onderwys: Graad 1
Sy matrikuleer aan die Hoërskool Wennie du Plessis en studeer daarna B.A.(HOD) aan die Universiteit van Stellenbosch. Annelie het ook R.O. (Remediërende Onderwys) deur Windhoek Kollege voltooi.
Sy gee vanaf 1994 onderwys by Elnatan.
Me. Hanneke van der Wath
Onderwys: Graad 2
Sy matrikuleer aan Privaatskool Elntan. Hanneke studeer B.Ed. Intermediêre Fase in Wellington by CPUT.
Sy begin in 2017 by Elnatan.
Pre-Primêr en Remediëring Personeel
Me. Corlia Krugel
Onderwys: Graad R
Onderwys: Remediërende Onderrig
Tanya matrikuleer aan Hoërskool Duineveld, Upington. Sy voltooi aan NWU die B.Ed. Grondslagfase en doen daarna Honneurs in Inklusiewe Onderwys, Spesiale Onderwys deur UNISA.
Tanya het 2 jaar onderwys gegee by Klerksdorp Primary School, daarna 3 jaar by Edugate, Otjiwarongo en begin in 2017 by Elnatan.
Sy is getroud met Jaco.
Mnr. Len Huysamen
Mnr. Len matrikuleer aan HTS in Windhoek en voltooi daarna sy ambag in Elektro-meganika waarna hy 12 jaar by SA Vervoerdienste werk. Hy werk daarna 4 jaar by Wesbank Transport as ambagsman, 2 jaar by Tunacor "Canning" as voorman en 16 jaar by Bokoma as "Maintenance" Bestuurder.
Hy begin in 2017 by Elnatan.
Mnr. Freddie Ludeke
Pos: Terreine Bestuurder
Oom Freddie matrikuleer aan Mariental Hoërskool en boer daarna vir baie jare op sy Kalahari plaas.
Hy is getroud met tannie Marietjie.
Me. Carine Kruger
Sy matrikuleer aan Hoërskool Alberton en studeer daarna B.Soc.Sc (Verpleegkunde) by Kovsies. Carine het twaalf jaar verpleegondervinding in chirurgie en hoësorg.
Sy is getroud met Jaco en het drie kinders.
Me. Marietjie Ludeke
Pos: Huismoeder vir Graad 1's en 2's in Huis Cora
Tannie Marietjie matrikuleer aan Hoërskool Mariental. Sy is getroud met oom Freddie.
Me. Janien Esterhuizen
Pos: Junior Matrone
Janien matrikuleer by Elnatan in 1995 en begin werk by Hardap Kooperasie. Daarna werk sy ook op die Hardap Proefplaas waarna sy getroud is met Jaco. Hulle het drie seuns, Corne, Jandré en Janco.
Sy begin in Junie 2018 by Elnatan.
Navigeer terug na die...
"Skenk my die krag om,
wat ook wissel en kwyn,
Die jare deur as mens getrou te bly,
En sonder trots en sonder huigelary
My plig te doen voordat my dag verdwyn."
~ C. Louis Leipoldt
Jaarprogram / Kalender 2019
Finansiële Ooreenkoms 2019
* Graad 3 Skryfbehoeftelys 2019
* Graad 4 Skryfbehoeftelys 2019
* Graad 5 Skryfbehoeftelys 2019
* Graad 6 Skryfbehoeftelys 2019
* Graad 7 Skryfbehoeftelys 2019
* Hoërskool Skryfbehoeftelys 2019
Carducci Klerewinkel Kliëntevorm 2019